K. VALDEMĀRA IELA 2A, RĪGA, LV-1050, LATVIJA. TĀLRUNIS +371 67022300, E-PASTS INFO@BANK.LV, WWW.BANK.LV

Projekts (1. variants)

|  |  |
| --- | --- |
| [Datums] | Noteikumi Nr. \_\_\_\_\_ |

Rīgā

**Noteikumi, kas papildina kriptoaktīvu tirgus darbību regulējošajos normatīvajos aktos noteiktās prasības**

Izdoti saskaņā ar

Kriptoaktīvu pakalpojumu likuma

4. panta otro daļu un trešo daļu

1. Vispārīgie jautājumi
2. Noteikumi nosaka:
   1. aktīviem piesaistītu žetonu emitentiem – prasības pārvaldības sistēmas izveidei;
   2. aktīviem piesaistītu žetonu emitentiem un elektroniskās naudas iestādēm, kas emitē elektroniskās naudas žetonus, – kopīgus atsauces parametrus likviditātes stresa testu scenārijiem;
   3. aktīviem piesaistītu žetonu emitentiem un elektroniskās naudas žetonu emitentiem:
      1. darbības atjaunošanas plāna saturu un formātu, kā arī iesniegšanas kārtību;
      2. izpirkšanas plāna saturu, tā pārskatīšanas un atjaunināšanas periodiskumu un aktivizācijas nosacījumus, kā arī iesniegšanas kārtību;
   4. aktīviem piesaistītu žetonu emitentiem un kriptoaktīvu pakalpojumu sniedzējiem – vadības struktūras locekļu piemērotības prasības;
   5. piedāvātājiem un personām, kas lūdz pielaidi tādu kriptoaktīvu tirdzniecībai, kuri nav aktīviem piesaistīti žetoni un elektroniskās naudas žetoni, – sistēmu un drošības piekļuves protokolu uzturēšanas standartus;
   6. kriptoaktīvu pakalpojumu sniedzējiem, kas sniedz kriptoaktīvu pārvešanas pakalpojumus klientu vārdā, – prasības attiecīgo pakalpojumu sniegšanas politikas un procedūru izstrādei, tostarp attiecībā uz klientu tiesību nodrošināšanu un aizsardzību.
3. Noteikumos lietotie termini atbilst Eiropas Parlamenta un Padomes 2023. gada 31. maija regulas (ES) 2023/1114 par kriptoaktīvu tirgiem un ar ko groza regulas (ES) Nr. 1093/2010 un (ES) Nr. 1095/2010 un direktīvas 2013/36/ES un (ES) 2019/1937 (turpmāk – Regula 2023/1114) 3. pantā noteiktajiem terminiem, ja šajos noteikumos nav noteikts citādi.
4. Noteikumos lietotais termins "darbības atjaunošanas plāns" atbilst Regulas 2023/1114 46. pantā minētajam terminam "atveseļošanas plāns".
5. Pārvaldības sistēmas izveide
6. Aktīviem piesaistīta žetona emitents, izveidojot pārvaldības sistēmu, ievēro Eiropas Banku iestādes 2024. gada 6. jūnija pamatnostādnēs EBA/GL/2024/06 "Pamatnostādnes par minimālajām prasībām aktīviem piesaistītu žetonu emitentu pārvaldības sistēmas izveidošanai" noteiktās prasības.
7. Aktīviem piesaistīta žetona emitents, kas ir kredītiestāde, šo noteikumu 4. punktā minētās pamatnostādnes ievēro to 11. punkta otrajā teikumā noteiktajā apjomā un kārtībā.
8. Likviditātes stresa testi
9. Nozīmīga aktīviem piesaistīta žetona emitents un elektroniskās naudas iestāde, kas emitē nozīmīgu elektroniskās naudas žetonu, veicot likviditātes stresa testus, ievēro Eiropas Banku iestādes 2024. gada 19. jūnija pamatnostādnēs EBA/GL/2024/08 "Pamatnostādnes, kas izdotas, pamatojoties uz Regulas (ES) 2023/1114 45. panta 8. punktu un ar ko nosaka kopīgus atsauces parametrus stresa testa scenārijiem attiecībā uz likviditātes stresa testiem, kas minēti Regulas (ES) 2023/1114 45. panta 4. punktā" noteiktos kopīgos atsauces parametrus likviditātes stresa testu scenārijiem.
10. Aktīviem piesaistīta žetona, kurš nav atzīts par nozīmīgu, emitents un elektroniskās naudas iestāde, kas emitē elektroniskās naudas žetonu, kurš nav atzīts par nozīmīgu, ievēro šo noteikumu 6. punktā minētās pamatnostādnes, ja Latvijas Banka saskaņā ar Regulas 2023/1114 35. panta 4. punktu vai 58. panta 2. punktu ir tam noteikusi prasību veikt likviditātes stresa testus.
11. Darbības atjaunošanas plāns
12. Aktīviem piesaistīta žetona emitents un elektroniskās naudas žetona emitents, izstrādājot un uzturot darbības atjaunošanas plānu, ievēro Eiropas Banku iestādes 2024. gada 13. jūnija pamatnostādnēs EBA/GL/2024/07 "Pamatnostādnes par darbības atjaunošanas plāniem saskaņā ar Regulas (ES) 2023/1114 46. un 55. pantu" noteiktās prasības.
13. Elektroniskās naudas žetona emitents, kuram nav pienākuma uzturēt aktīvu rezervi, nepiemēro šo noteikumu 8. punktā minēto pamatnostādņu prasības, kuras attiecas uz darbības atjaunošanas plāna saturu attiecībā uz aktīvu rezervi.
14. Darbības atjaunošanas plānu iesniedz Latvijas Bankai elektroniskā veidā, nosūtot to uz Latvijas Bankas oficiālo elektronisko adresi.
15. Izpirkšanas plāns
16. Aktīviem piesaistīta žetona emitents un elektroniskās naudas žetona emitents, izstrādājot, pārskatot un atjauninot izpirkšanas plānu, ka arī nosakot tā aktivizācijas nosacījumus, piemēro Eiropas Banku iestādes 2024. gada 9. oktobra pamatnostādnēs EBA/GL/2024/13 "Pamatnostādnes par izpirkšanas plāniem saskaņā ar Regulas (ES) 2023/1114 47. un 55. pantu" noteiktās prasības.
17. Elektroniskās naudas žetona emitents, kuram nav pienākuma uzturēt aktīvu rezervi, nepiemēro šo noteikumu 11. punktā minēto pamatnostādņu prasības, kuras attiecas uz aktīvu rezerves sadali elektroniskās naudas žetonu turētāju izpirkšanas prasījumu apmierināšanai un aktīvu rezerves likvidāciju.
18. Izpirkšanas plānu iesniedz Latvijas Bankai elektroniskā veidā, nosūtot to uz Latvijas Bankas oficiālo elektronisko adresi.
19. Vadības struktūras locekļu piemērotība
20. Aktīviem piesaistīta žetona emitents un kriptoaktīvu pakalpojumu sniedzējs nodrošina, ka katrs tā vadības struktūras loceklis atbilst Eiropas Banku iestādes un Eiropas Vērtspapīru un tirgu iestādes 2024. gada 4. decembra kopīgajās pamatnostādnēs EBA/GL/2024/09, ESMA75-453128700-10 "Pamatnostādnes par to, kā novērtēt aktīviem piesaistītu žetonu emitentu un kriptoaktīvu pakalpojumu sniedzēju vadības struktūras locekļu piemērotību" noteiktajiem kritērijiem.
21. Šo noteikumu 14. punktā minētā prasība neattiecas uz kriptoaktīvu pakalpojumu sniedzēju, kurš ir kredītiestāde vai ieguldījumu brokeru sabiedrība.
22. Sistēmu un drošības piekļuves protokolu uzturēšanas standarti
23. Piedāvātājs un persona, kas lūdz pielaidi tādu kriptoaktīvu tirdzniecībai, kuri nav aktīviem piesaistīti žetoni un elektroniskās naudas žetoni, uzturot sistēmas un drošības piekļuves protokolus saskaņā ar Regulas 2023/1114 14. panta 1. punkta d) apakšpunktu, veic administratīvos pasākumus attiecībā uz sistēmām un drošības piekļuves protokoliem, tostarp ieviešot atbilstīgu iekšējās pārvaldības un iekšējās kontroles sistēmu, kā arī nosaka, dokumentē un īsteno fiziskās drošības, tīklu un informācijas sistēmu drošības, kā arī kriptogrāfijas atslēgu pārvaldības pasākumus.
24. Šo noteikumu 16. punktā minētos pienākumus īsteno, ievērojot Eiropas Vērtspapīru un tirgu iestādes 2024. gada 17. decembra pamatnostādnes ESMA75‑223375936‑6132 "Pamatnostādnes par Savienības standartu specifikāciju attiecībā uz sistēmu un drošības piekļuves protokolu uzturēšanu piedāvātājiem un personām, kas lūdz pielaidi tādu kriptoaktīvu tirdzniecībai, kuri nav aktīviem piesaistīti žetoni un e‑naudas žetoni".
25. Kriptoaktīvu pārvešanas pakalpojumu sniegšanas politika un procedūras
26. Kriptoaktīvu pakalpojumu sniedzējs, kas sniedz kriptoaktīvu pārvešanas pakalpojumus klientu vārdā, pirms pakalpojumu sniegšanas un pakalpojumu sniegšanas laikā saskaņā ar Regulas 2023/1114 82. panta 1. punktu nodrošina klienta informēšanu par tā tiesībām un pienākumiem.
27. Šo noteikumu 18. punktā minētās prasības piemērošanai kriptoaktīvu pakalpojumu sniedzējs izstrādā attiecīgas politikas un procedūras, ievērojot Eiropas Vērtspapīru un tirgu iestādes 2024. gada 17. decembra pamatnostādnes ESMA35‑1872330276‑2032 "Pamatnostādnes par procedūrām un politiku, tostarp klientu tiesībām, saistībā ar kriptoaktīvu pārvešanas pakalpojumiem saskaņā ar Regulu par kriptoaktīvu tirgiem (MiCA) par ieguldītāju aizsardzību".

### Informatīva atsauce uz Eiropas Savienības tiesību aktiem

Noteikumos iekļautas tiesību normas, kas izriet no:

1. Eiropas Banku iestādes 2024. gada 6. jūnija pamatnostādnēm EBA/GL/2024/06 "Pamatnostādnes par minimālajām prasībām aktīviem piesaistītu žetonu emitentu pārvaldības sistēmas izveidošanai";
2. Eiropas Banku iestādes 2024. gada 19. jūnija pamatnostādnēm EBA/GL/2024/08 "Pamatnostādnes, kas izdotas, pamatojoties uz Regulas (ES) 2023/1114 45. panta 8. punktu un ar ko nosaka kopīgus atsauces parametrus stresa testa scenārijiem attiecībā uz likviditātes stresa testiem, kas minēti Regulas (ES) 2023/1114 45. panta 4. punktā";

3) Eiropas Banku iestādes 2024. gada 13. jūnija pamatnostādnēm EBA/GL/2024/07 "Pamatnostādnes par darbības atjaunošanas plāniem saskaņā ar Regulas (ES) 2023/1114 46. un 55. pantu";

4) Eiropas Banku iestādes 2024. gada 9. oktobra pamatnostādnēm EBA/GL/2024/13 "Pamatnostādnes par izpirkšanas plāniem saskaņā ar Regulas (ES) 2023/1114 47. un 55. pantu";

5) Eiropas Banku iestādes un Eiropas Vērtspapīru un tirgu iestādes 2024. gada 4. decembra kopīgajām pamatnostādnēm EBA/GL/2024/09, ESMA75‑453128700‑10 "Pamatnostādnes par to, kā novērtēt aktīviem piesaistītu žetonu emitentu un kriptoaktīvu pakalpojumu sniedzēju vadības struktūras locekļu piemērotību";

6) Eiropas Vērtspapīru un tirgu iestādes 2024. gada 17. decembra pamatnostādnēm ESMA75‑223375936‑6089 "Pamatnostādnes par sistēmu un drošības piekļuves protokolu uzturēšanu piedāvātājiem un personām, kas lūdz tādu kriptoaktīvu pielaidi tirdzniecībai, kuri nav aktīviem piesaistīti žetoni vai e‑naudas žetoni";

7) Eiropas Vērtspapīru un tirgu iestādes 2024. gada 17. decembra pamatnostādnēm ESMA35‑1872330276-2032 "Pamatnostādnes par procedūrām un politiku, tostarp klientu tiesībām, saistībā ar kriptoaktīvu pārvešanas pakalpojumiem saskaņā ar Regulu par kriptoaktīvu tirgiem (MiCA) par ieguldītāju aizsardzību".

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

|  |  |
| --- | --- |
| Latvijas Bankas prezidents | M. Kazāks |
|  |  |